section_heading: Korespondencija
paragraph_text: Godine 1926. i 1928. izašla su dva toma izdanja pisama Puškina (1815. – 1830.) koje je sastavio B. Modzalevski. Treći tom (1935., pisma 1831. – 1833.) već je nakon smrti Modzalevskog priredio za tisak njegov sin Lav. Vrijednost je tomova u tome što je očuvana Puškinova ortografija i punktuacija. Opširan komentar pisama predstavlja punovrijednu enciklopediju života i stvaralaštva Puškina i puškinske epohe općenito. Nedostaci se odnose na izostavljanje pisama koja sadrže vulgarizme i psovke. U izdanju iz 1969. ''A.S. Puškin. Pis'ma poslednih let'' (ur. N. Izmajlov) autorska ortografija i punktuacija nije sačuvana. Do danas je jedinstveno izdanje pisama Puškina, koje nema skraćivanja, Perepiska u tri toma urednika V. Saitova (Carska akademija znanosti, 1906. – 1911.). Perepiska je objavljena u malo primjeraka, te se dijelila samo članovima akademije.FEB Ruska književnost i folklor. ENI "Puškin", [http://feb-web.ru/feb/pushkin/default.asp?/feb/pushkin/texts/selected/rub5.html Djela Puškina. Posebna izdanja pisama Puškina], preuzeto 9. veljače 2012.